ประกาศมหาวิทยาลัยเทคโนโลยีราชมงคลรัตนโกสินทร์
ประกาศมหาวิทยาลัยเทคโนโลยีราชมงคลรัตนโกสินทร์
(ฉบับที่ ๒)
พ.ศ. ๒๕๔๙
เรื่อง
อัตราค่าบำรุงการศึกษา ค่าลงทะเบียน และค่าธรรมเนียมการศึกษา
ในการจัดการศึกษาระดับปริญญาตรี[๑]
 

ตามที่ได้มีประกาศมหาวิทยาลัยเทคโนโลยีราชมงคลรัตนโกสินทร์
เรื่อง อัตราค่าบำรุงการศึกษา ค่าลงทะเบียน และค่าธรรมเนียมการศึกษา
ในการจัดการศึกษาระดับปริญญาตรี ซึ่งประกาศ ณ วันที่ ๒๔ เมษายน พ.ศ. ๒๕๔๙ นั้น
มหาวิทยาลัยเทคโนโลยีราชมงคลรัตนโกสินทร์ ขอยกเลิกประกาศฉบับดังกล่าว
เนื่องจากมีรายละเอียดไม่ครบถ้วน และให้ใช้ประกาศฉบับที่ ๒ นี้แทน

อาศัยอำนาจตามความในข้อ
๔ แห่งระเบียบมหาวิทยาลัยเทคโนโลยีราชมงคลรัตนโกสินทร์
ว่าด้วยการเก็บเงินค่าบำรุงการศึกษา
ค่าลงทะเบียนและค่าธรรมเนียมการศึกษาระดับปริญญาตรี พ.ศ. ๒๕๔๙
ซึ่งออกตามความในมาตรา ๑๗ (๒) และ (๑๒)
แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และโดยความเห็นชอบของสภามหาวิทยาลัยเทคโนโลยีราชมงคลรัตนโกสินทร์
ในการประชุมครั้งที่ ๘/๒๕๔๙ เมื่อวันที่ ๒๘ สิงหาคม ๒๕๔๙
มหาวิทยาลัยเทคโนโลยีราชมงคลรัตนโกสินทร์ จึงกำหนดอัตราค่าบำรุงการศึกษา
ค่าลงทะเบียน และค่าธรรมเนียม การศึกษาที่เรียกเก็บจากนักศึกษาในระดับปริญญาตรี
ดังนี้

ข้อ
๑ ค่าบำรุงการศึกษา
๑.๑
สาขาวิชาในคณะวิศวกรรมศาสตร์และสถาปัตยกรรมศาสตร์
ภาคปกติและภาคพิเศษ ภาคการศึกษาละ  ๕,๐๐๐  บาท
ภาคฤดูร้อน  ๒,๐๐๐  บาท
๑.๒
สาขาวิชาในคณะอุตสาหกรรมและเทคโนโลยี
ภาคปกติและภาคพิเศษ ภาคการศึกษาละ  ๔,๐๐๐  บาท
ภาคฤดูร้อน  ๒,๐๐๐  บาท
๑.๓
สาขาในคณะอุตสาหกรรมการโรงแรมและการท่องเที่ยว
ภาคปกติและภาคพิเศษ ภาคการศึกษาละ  ๓,๐๐๐  บาท
ภาคฤดูร้อน  ๑,๕๐๐  บาท
๑.๔
สาขาวิชาในคณะบริหารธุรกิจ
(ก) วิชาเอกระบบสารสนเทศ หรือระบบสารสนเทศทางคอมพิวเตอร์
ภาคปกติและภาคพิเศษ ภาคการศึกษาละ  ๔,๐๐๐  บาท
ภาคฤดูร้อน  ๒,๐๐๐  บาท
(ข) วิชาเอกอื่นๆ
ภาคปกติและภาคพิเศษ ภาคการศึกษาละ  ๒,๕๐๐  บาท
ภาคฤดูร้อน  ๑,๓๐๐  บาท
๑.๕
สาขาวิชาในคณะศิลปศาสตร์ประยุกต์
ภาคปกติและภาคพิเศษ ภาคการศึกษาละ  ๓,๐๐๐  บาท
ภาคฤดูร้อน  ๑,๕๐๐  บาท
๑.๖
สาขาวิชาในคณะศิลปกรรมศาสตร์
ภาคปกติและภาคพิเศษ ภาคการศึกษาละ  ๒,๐๐๐  บาท
ภาคฤดูร้อน  ๑,๐๐๐  บาท

ข้อ
๒ ค่าลงทะเบียน
หน่วยกิตบรรยาย หน่วยกิตละ  ๑๒๐  บาท
หน่วยกิตปฏิบัติ หน่วยกิตละ
 ๑๕๐  บาท

ข้อ
๓ ค่าธรรมเนียมการศึกษา
๓.๑ ค่าระเบียบการและใบสมัครสอบคัดเลือก  ๑๐๐  บาท
๓.๒ ค่าสมัครสอบคัดเลือก  ๒๐๐  บาท
๓.๓ ค่าตรวจโรคและเอ็กซเรย์  ๒๐๐  บาท
๓.๔ ค่าขึ้นทะเบียนเป็นนักศึกษา  ๕๐๐  บาท
๓.๕ ค่าสอบพิเศษลักษณะวิชาละ  ๑๐๐  บาท
๓.๖ ค่าใบรายงานผลการศึกษาชุดละ  ๒๐  บาท
๓.๗ ค่าขึ้นทะเบียนบัณฑิต  ๑,๐๐๐  บาท
๓.๘ ค่ารักษาสภาพการเป็นนักศึกษา ภาคการศึกษาละ  ๓๐๐  บาท
๓.๙ ค่าเปลี่ยน เพิ่ม
ลดรายวิชา ครั้งละ  ๕๐  บาท
๓.๑๐ ค่าลงทะเบียนช้ากว่ากำหนด วันละ  ๕๐  บาท
แต่ไม่เกิน ๕๐๐ บาท (ไม่รวมวันหยุดราชการ)
๓.๑๑ ค่าคืนสภาพกลับเป็นนักศึกษาใหม่  ๓๐๐  บาท
๓.๑๒ ค่าใบแทนหนังสือรับรอง ฉบับละ  ๒๐  บาท
๓.๑๓ ค่าหนังสือรับรอง ฉบับภาษาอังกฤษ ฉบับละ
 ๒๐  บาท
๓.๑๔ ค่าใบแทนปริญญาบัตร  ๕๐๐  บาท
๓.๑๕ ค่าบำรุงห้องสมุด ภาคการศึกษาละ  ๒๐๐  บาท
(ยกเว้นการเก็บในภาคฤดูร้อน)
๓.๑๖ ค่าทำบัตรประจำตัวนักศึกษา  ๒๐
 บาท
๓.๑๗ ค่าธรรมเนียมการศึกษาพิเศษ
ภาคการศึกษาละ ๑๐๐
 บาท

ข้อ
๔
ประกาศนี้ให้ใช้บังคับตั้งแต่ปีการศึกษา ๒๕๔๙ เป็นต้นไป


ประกาศ ณ วันที่ ๒๖
กรกฎาคม พ.ศ. ๒๕๔๙
อิสสรีย์ หรรษาจรูญโรจน์
อธิการบดีมหาวิทยาลัยเทคโนโลยีราชมงคลรัตนโกสินทร์





























มณฑิตา/ผู้จัดทำ
๑๔ กุมภาพันธ์ ๒๕๕๔
วิภา/ตรวจ
๙ มิถุนายน ๒๕๕๔

















































[๑] ราชกิจจานุเบกษา
เล่ม ๑๒๔/ตอนพิเศษ ๗ ง/หน้า ๑๒/๑๙ มกราคม ๒๕๕๐